Vasile Șușca, de 62 de ani, a impresionat juriul de la Românii au Talent, unde a cântat la frunză mai multe piese din folclorul românesc.
Dânsul este recunoscut în zonă, fiind meșter popular și creator de artă populară, declarat Tezaur Uman Viu.
"Sunt căutat de oameni din toată lumea. Ceea ce lucrez eu, trebuie să fii ori copil, ori să dai în mintea copiilor. Jucăriile mele sunt altceva. Mie îmi plac lucrurile simple."
"E o mare bucurie pentru noi când vedem oameni care încă mai duc ce era odată. Că nu știu cât o să se mai ducă. Copiii astăzi sunt pe tablete, nu-i prea mai văd eu cântând la frunză așa. Foarte frumos! Ați adus un pic din freamătul naturii, din aerul curat de acolo din Maramureș și mulțumim frumos!", a spus Andi Moisescu la finalul momentului.